CELEX: 52015DC0241
Language: hr
Date: 2015-05-13
Title: NACRT IZMJENE PRORAČUNA BR. 5 ZA OPĆI PRORAČUN ZA 2015. KAO ODGOVOR NA MIGRACIJSKE PRITISKE

EUROPSKA
        KOMISIJA
                        Bruxelles, 13.5.2015.
                        COM(2015) 241 final
      NACRT IZMJENE PRORAČUNA BR. 5
         ZA OPĆI PRORAČUN ZA 2015.
   KAO ODGOVOR NA MIGRACIJSKE PRITISKE
HR                                            HR
 ---pagebreak---    NACRT IZMJENE PRORAČUNA BR. 5
      ZA OPĆI PRORAČUN ZA 2015.
KAO ODGOVOR NA MIGRACIJSKE PRITISKE
 ---pagebreak--- Uzimajući u obzir:
–         Ugovor o funkcioniranju Europske unije, a posebno njegov članak 314. u vezi s
          Ugovorom o osnivanju Europske zajednice za atomsku energiju, a posebno njegovim
          člankom 106.a,
–         Uredbu (EU, Euratom) br. 966/2012 Europskog parlamenta i Vijeća od 25. listopada
          2012. o financijskim pravilima koja se primjenjuju na opći proračun Unije1, a
          posebno njezin članak 41.,
–         opći proračun Europske unije za financijsku godinu 2015. donesen 17. prosinca
          2014.2,
–         izmjenu proračuna br. 1/20153, donesenu 28. travnja 2015.,
–         nacrt izmjene proračuna br. 1/20154, donesen 13. siječnja 2015.,
–         nacrt izmjene proračuna br. 3/20155, donesen 15. travnja 2015.,
–         nacrt izmjene proračuna br. 4/20156, donesen 15. travnja 2015.,
Europska komisija ovime Europskom parlamentu i Vijeću podnosi nacrt izmjene proračuna
br. 5 za proračun za 2015.
IZMJENE RAČUNA PRIHODA I RASHODA PO ODJELJCIMA
Izmjene računa prihoda i rashoda po odjeljcima dostupne su na EUR-Lexu (http://eur-
lex.europa.eu/budget/www/index-en.htm). Verzija izmjena ovog računa na engleskom jeziku
priložena je u informativne svrhe kao prilog proračunu.
1
        SL L 298, 26.10.2012., str. 1.
2
        SL L 69, 13.3.2015., str. 1.
3
        SL L XX, XX.XX.2015.
4
        COM(2015)11 završna verzija od 13.1.2015.
5
        COM(2015) 160 završna verzija od 15.4.2015.
6
        COM(2015) 161 završna verzija od 15.4.2015.
                                                    1
 ---pagebreak---                                                                   SADRŽAJ
1.    UVOD ........................................................................................................................................................... 3
2.    ODGOVOR NA MIGRACIJSKE PRITISKE .......................................................................................... 3
   2.1.   POTREBNO JE ULOŽITI VEĆE NAPORE NA RAZINI EU-A ..................................................................... 3
   2.2.   MJERE ZA KOJE JE PREDLOŽENO POJAČANJE U 2015. ....................................................................... 4
   2.3.   PREDLOŽENO FINANCIRANJE MIGRACIJSKIH MJERA ........................................................................ 5
   2.4.   PRERASPODJELA ODOBRENIH SREDSTAVA ZA PLAĆANJE PROGRAMA GALILEO .............................. 5
3.    SAŽETA TABLICA PO NASLOVIMA VFO-A ...................................................................................... 7
                                                                              2
 ---pagebreak--- 1.       UVOD
Nacrtom izmjene proračuna (NIP) br. 5 za 2015. obuhvaćeno je povećanje sredstava Unije za
upravljanje migracijskim i izbjegličkim tokovima kao odgovor na nedavne događaje u južnom
Sredozemlju, a posebno dodatnim odobrenim sredstvima za agenciju Frontex, Fond za azil, migracije i
integraciju (FAMI) i Fond za unutarnju sigurnost (FUS).
Uzme li se u obzir mogućnost preraspodjele, uključujući sredstva za plaćanje programa Galileo,
ukupno neto povećanje odobrenih sredstava koje se zahtijeva za tu namjenu iznosi 75,8 milijuna EUR
odobrenih sredstava za preuzimanje obveza i 0 EUR odobrenih sredstava za plaćanje.
2.       ODGOVOR NA MIGRACIJSKE PRITISKE
2.1.    Potrebno je uložiti veće napore na razini EU-a
Nakon nedavnog tragičnog događaja u Sredozemlju u kojem je stradalo oko 700 osoba, Vijeće i
Parlament složili su se da bi Europska unija trebala djelovati.
U izjavi objavljenoj nakon izvanrednog sastanka održanog 23. travnja 2015.7 Europsko vijeće pozvalo
je na provedbu niza mjera i to:
       na jačanje zajedničkih operacija Triton u Italiji i Poseidon u Grčkoj, uz sudjelovanje država
        članica imovinom i resursima koje bi se sufinanciralo iz proračuna EU-a i koordiniralo preko
        agencije Frontex;
       na povećanje pomoći u nuždi za najizloženije države članice;
       na uspostavu dobrovoljnog pilot-projekta za ponovno naseljavanje izbjeglica koji se trenutačno
        nalaze u trećim zemljama;
       na uspostavu novog programa za brzi povratak nezakonitih imigranata;
       na pokretanje programa regionalnog razvoja i zaštite za sjevernu Afriku i Rog Afrike.
U rezoluciji od 29. travnja 2015.8 Europski parlament pozvao je EU i države članice da osiguraju
potrebna sredstva kako bi obveze koje se odnose na traganje i spašavanje bile učinkovito ispunjene i
stoga pravilno financirane; ponovno je naveo potrebu da EU preuzme svoj dio odgovornosti i
solidarnosti naspram država članica koje prihvaćaju najveći broj izbjeglica i tražitelja azila, bilo u
apsolutnom ili proporcionalnom omjeru te je naglasio potrebu da se izravnije uključenim agencijama
osiguraju odgovarajuća sredstva kako bi ispunile svoje obveze.
Prijedlozi u ovom nacrtu izmjene proračuna (NIP) odraz su smjernica Europskog vijeća i Europskog
parlamenta kojima se uzima u obzir i politički pristup Komisije naveden u europskom migracijskom
programu9:
     -  neposredni odgovori na migracijske pritiske:
            o jačanje prisutnosti na moru;
            o poboljšanje razmjene informacija radi suzbijanja krijumčarenja;
            o mobilizacija agencija i fondova EU-a;
            o određivanje europskog odgovora na masovne priljeve;
            o uspostava mehanizma ponovnog naseljavanja;
            o intervencije na višim razinama u trećim zemljama.
7
        EUCO 18/15, 23.4.2015.
8
        P8_TA-PROV-(2015)0176, 29.4.2015.
9
        COM(2015) 240, 13.5.2015.
                                                3
 ---pagebreak---      -  četiri stupa boljeg upravljanja migracijama:
            o jaka zajednička politika u pogledu azila;
            o borba protiv krijumčarenja i nezakonitog trgovanja te sprečavanje nezakonitih
                 migracija;
            o osiguravanje vanjskih granica i spašavanje života;
            o nova politika u području zakonite migracije.
     -  daljnji ciljevi: produbljivanje europske suradnje u području migracija:
            o dovršetak zajedničkog europskog sustava azila;
            o podjela odgovornosti za upravljanje granicama;
            o novi model zakonite migracije.
2.2.    Mjere za koje je predloženo pojačanje u 2015.
Mjere za koje je predloženo pojačanje u 2015. na temelju ove izmjene proračuna za 2015. obuhvaćaju
sljedeće:
     1. Komisija predlaže povećanje doprinosa EU-a Frontexu u 2015. za dodatnih 26,8 milijuna EUR
        odobrenih sredstava za preuzimanje obveza i za plaćanje. Time se nastoji utrostručiti
        financiranje zajedničkih operacija Triton i Poseidon tijekom zadnjih sedam mjeseci 2015. te
        pokriti rashode povezane s dodatnim radnim mjestima koja su potrebna u Frontexu u 2015.
        (vidi nastavak). Operacije Triton i Poseidon pojačat će se povećanjem zračnog i pomorskog
        nadzora na većem zemljopisnom području koje odgovara području operacije Mare Nostrum, a
        u skladu sa zaključcima Europskog vijeća. Frontex će na raspolaganju imati veći broj plovila i
        zrakoplova koje će osigurati države članice i ažurirat će sliku stanja na operativnim
        područjima u cilju povećanja mogućnosti traganja i spašavanja.
     2. Kako bi se najizloženijim državama članicama pomoglo da prime veći broj migranata,
        Komisija predlaže pojačanje Fonda za azil, migracije i integraciju (AMIF) i Fonda za
        unutarnju sigurnost (FUS):
            a. U pogledu FAMI-ja (proračunska stavka 18 03 01 01) za 2015. zahtijeva se dodatnih
                 57,0 milijuna EUR odobrenih sredstava za preuzimanje obveza i 45,6 milijuna EUR
                 odobrenih sredstava za plaćanje. Tim će se iznosima udvostručiti pomoć u nuždi koju
                 Komisija osigurava kao potporu najizloženijim državama članicama za prihvaćanje
                 većeg broja pristiglih/spašenih migranata zbog pojačanih operacija Triton i Poseidon u
                 svim fazama postupka nakon prvog dolaska i pregleda migranata (25 milijuna EUR) i
                 za provedbu sustava ponovnog naseljavanja u cijelom EU-u (25 milijuna EUR).
                 Nadalje, pojačat će se regionalni programi razvoja i zaštite za sjevernu Afriku i Rog
                 Afrike (7 milijuna EUR).
            b. U pogledu FUS-a (proračunska stavka 18 02 01 01) za 2015. zahtijeva se dodatnih 5
                 milijuna EUR odobrenih sredstava za preuzimanje obveza i 4 milijuna EUR odobrenih
                 sredstava za plaćanje. Time će se pokriti pomoć u nuždi za aktivnosti nadzora
                 provedene u okviru operacija Triton i Poseidon. Pojačat će se aktivnosti prvog prihvata,
                 npr. identifikacija, prva pomoć, kupnja opreme za granične kontrole i prijevoz
                 migranata.
     3. S obzirom na očekivani dodatni rad triju izravnije uključenih agencija EU-a, Komisija
        predlaže sljedeća ograničena povećanja u broju njihova osoblja:
            a. Frontex: 16 dodatnih radnih mjesta za potrebe pojačanih operacija Triton i Poseidon
                 radi povećanja suradnje s drugim agencijama EU-a u zaustavljanju mreža nezakonite
                 trgovine i raspoređivanja dodatnih službenika za vezu u treće zemlje. Odgovarajući
                 dodatni rashod u 2015. procjenjuje se na 528 000 EUR.
                                                 4
 ---pagebreak---                b. Europol: 3 dodatna radna mjesta za zaustavljanje mreža nezakonite trgovine te
                   otkrivanje i zahtijevanje uklanjanja internetskog sadržaja kojim se koriste trgovci
                   ljudima da bi privukli migrante i izbjeglice. Odgovarajući dodatni rashod u 2015.
                   procjenjuje se na 99 000 EUR.
               c. Europski potporni ured za azil (EASO): 4 dodatna radna mjesta za zaustavljanje mreža
                   nezakonite trgovine i raspoređivanje više timova u najizloženije države članice radi
                   zajedničkog obrađivanja zahtjeva za azil. Odgovarajući dodatni rashod u 2015.
                   procjenjuje se na 132 000 EUR.
2.3.      Predloženo financiranje migracijskih mjera
Sveukupno povećanje odobrenih sredstava za preuzimanje obveza za financiranje prethodno
navedenih mjera iznosi 89,0 milijuna EUR. U pogledu odobrenih sredstava za plaćanje zahtijeva se
iznos od 76,6 milijuna EUR za pokrivanje pretfinanciranja (80 %) dodatnih mjera u okviru FAMI-ja i
FUS-a i kako bi se Frontexu omogućilo daljnje sufinanciranje operacije Triton.
Komisija je pažljivo ispitala mogućnosti preraspodjele odobrenih sredstava za preuzimanje obveza i
plaćanja unutar proračuna za 2015. U skladu s tim, u poglavlju 18 02 (Unutarnja sigurnost) Komisija
je utvrdila unutarnje namjenske prihode koji potječu od povrata iznosa povezanih sa zatvaranjem
starih dosjea u okviru Fonda za vanjske granice10 u iznosu od 13,2 milijuna EUR odobrenih sredstava
za preuzimanje obveza i 7,0 milijuna EUR odobrenih sredstava za plaćanje. Predlaže se da se ti iznosi
upotrijebe za osiguravanje izravnog dodatnog financiranja za Frontex, kao dio ukupnog povećanja
zatraženog ovim nacrtom izmjene proračuna za tu agenciju (26,8 milijuna EUR).
Komisija stoga predlaže dodatna odobrena sredstva za preuzimanje obveza (75,8 milijuna EUR) i za
plaćanje (69,7 milijuna EUR) kako bi se osigurala dodatna sredstva koja je potrebno odobriti u
proračunu za 2015. za migracijske mjere. Ta povećanja raspodijeljena su u pet proračunskih linija
kako slijedi:
                                                                                             Odobrena
                                                                                                                Odobrena
   Proračunsk                                                                               sredstva za
                                                   Naziv                                                       sredstva za
     a linija                                                                              preuzimanje
                                                                                                                 plaćanje
                                                                                               obveza
  18 02 01 01     Potpora za upravljanje granicama i zajedničku viznu politiku u cilju            5 000 000          4 000 000
                  olakšavanja zakonitog putovanja
  18 02 03        Europska agencija za upravljanje operativnom suradnjom na                     13 541 000         19 821 000
                  vanjskim granicama (Frontex)
  18 02 04        Europski policijski ured (EUROPOL)                                                 99 000             99 000
  18 03 01 01     Jačanje i razvoj zajedničkog europskog sustava azila te                       57 000 000         45 600 000
                  unaprjeđenje solidarnosti i podjele odgovornosti među državama
                  članicama
  18 03 02        Europski potporni ured za azil (EASO)                                             132 000            132 000
  Ukupno                                                                                        75 772 000         69 652 000
2.4.      Preraspodjela odobrenih sredstava za plaćanje programa Galileo
Osim preraspodjele iz poglavlja 18 02 prethodno navedene u odjeljku 2.3. Komisija je pronašla
dodatni izvor preraspodjele odobrenih sredstava za plaćanje iz programa Galileo kako bi se pokrio
preostali iznos od 69,7 milijuna EUR odobrenih sredstava za plaćanje, čime ukupna vrijednost
odobrenih sredstava za plaćanje u proračunu za 2015. ostaje ista.
Za razliku od drugih programa potrošnje koji se provode u obliku bespovratnih sredstava, u slučaju
programa Galileo Komisija je nadležna za izgradnju i rad svemirske infrastrukture. Kao u slučaju
10
          U skladu s Odlukom br. 574/2007/EZ o uspostavi Fonda za vanjske granice za razdoblje od 2007. do 2013. na
          temelju informacija primljenih od država članica nakon dovršetka njihovih godišnjih programa Komisija odlučuje
          o iznosu izdatka priznatog na teret Fonda i naknađuje razliku koja proizlazi iz razlike između konačno priznatih
          izdataka i iznosa koji su već isplaćeni toj državi članici.
                                                           5
 ---pagebreak--- svakog velikog infrastrukturnog projekta, posebno u području svemira, rizici se mogu ostvariti u
svakom trenutku, što potvrđuje više primjera u cijelom svijetu. Galileo nije iznimka: došlo je do
kašnjenja od strane proizvođača satelita (OHB) te nepravilnosti pri lansiranju satelita u kolovozu
2014. Za te su probleme poduzete mjere za ublažavanje rizika i programi su sada ponovno na pravom
putu.
Sporazumima o delegiranju sklopljenima s Europskom svemirskom agencijom (ESA) i Europskom
agencijom za GNSS (GSA) predviđeno je da Komisija izvrši dva plaćanja tijekom godine, koja se
temelje na detaljnim predviđanjima u pogledu ključnih etapa čije se ostvarivanje očekuje od njihovih
podugovaratelja, i pokrije financijske potrebe ESA-e i GSA-e za idućih šest mjeseci. U tom kontekstu
njihove su potrebe izravno povezane s razvojem različitih ugovora i, s obzirom na značajnost tih
ugovora, svako kašnjenje u provedbi bilo kojeg potpisanog ugovora ili postupka potpisivanja novih
ugovora može značiti znatnu promjenu u iznosu zatraženih sredstava.
U skladu s načelom dobrog financijskog upravljanja Komisija uzima u obzir napredak u isporuci i u
skladu s tim prilagođuje plaćanja ESA-i i GSA-i. Odluka o sljedećoj seriji (serija 3.) satelita
uvjetovana je konačnim rezultatima testiranja satelita pune operativne sposobnosti lansiranih u
kolovozu 2014. U posljednjem dostupnom planu nabave treće serije satelita navodi se da se
potpisivanje ugovora koje je izvorno planirano za 2015. sada predviđeno za drugo tromjesečje 2016.
Stoga se dio odobrenih sredstava za plaćanje predviđenih u proračunu za 2015. neće upotrijebiti.
Komisija predlaže preraspodjelu 69,7 milijuna EUR odobrenih sredstava za plaćanje u cilju
zadovoljavanja dodatnih potreba prethodno navedenih u odjeljcima 2.2. – 2.3.
                                               6
 ---pagebreak---    3.            SAŽETA TABLICA PO NASLOVIMA VFO-A
                                                       Proračun za 2015.                                                   Proračun za 2015.
                                                                                            Nacrt izmjene
                                               (uklj. IP br. 1 i NIP-ove br. 1, 3 i       proračuna 5/2015        (uklj. IP br. 1 i NIP-ove br. 1, 3, 4 i
                                                             4/2015)                                                             5/2015)
                   Naslov                        Odobrena                             Odobrena                       Odobrena
                                                                      Odobrena                        Odobrena                             Odobrena
                                                sredstva za                          sredstva za                    sredstva za
                                                                     sredstva za                     sredstva za                          sredstva za
                                               preuzimanje                          preuzimanje                    preuzimanje
                                                                       plaćanje                       plaćanje                             plaćanje
                                                   obveza                              obveza                         obveza
1.     Pametan i uključiv rast                 77 954 679 684       66 922 960 910                   - 69 652 000  77 954 679 684        66 853 308 910
 Od čega u okviru instrumenta fleksibilnosti        83 285 595                                                          83 285 595
                             Gornja granica    77 986 000 000                                                      77 986 000 000
                   Razlika do gornje granice       114 605 911                                                         114 605 911
       Konkurentnost za rast i
1.a    zapošljavanje                           17 551 688 425       15 798 230 894                   - 69 652 000  17 551 688 425        15 728 578 894
                             Gornja granica    17 666 000 000                                                      17 666 000 000
                   Razlika do gornje granice       114 311 575                                                         114 311 575
       Gospodarska, socijalna i teritorijalna
1.b    kohezija                                60 402 991 259       51 124 730 016                                 60 402 991 259        51 124 730 016
 Od čega u okviru instrumenta fleksibilnosti        83 285 595                                                          83 285 595
                             Gornja granica    60 320 000 000                                                      60 320 000 000
                   Razlika do gornje granice           294 336                                                             294 336
2.     Održiv rast: prirodni resursi           63 901 960 185       55 998 594 804                                 63 901 960 185        55 998 594 804
                             Gornja granica    64 692 000 000                                                      64 692 000 000
                   Razlika do gornje granice       790 039 815                                                         790 039 815
Od čega: Europski fond za jamstva u
poljoprivredi (EFJP) – rashodi povezani s
tržištem i izravna plaćanja                    43 455 780 762       43 447 624 585                                 43 455 780 762        43 447 624 585
                    Posebna gornja granica     44 313 000 000                                                      44 313 000 000
   Neto prijenos između EFJP-a i EPFRR-a           123 215 000                                                         123 215 000
                   Razlika do gornje granice       734 004 238                                                         734 004 238
3.     Sigurnost i građanstvo                    2 357 076 847        1 859 513 795    75 772 000      69 652 000    2 432 848 847         1 929 165 795
                             Gornja granica      2 456 000 000                                                       2 456 000 000
                   Razlika do gornje granice        98 923 153                                                          23 151 153
4.     Globalna Europa                           8 410 899 029        7 422 489 907                                  8 410 899 029         7 422 489 907
                             Gornja granica      8 749 000 000                                                       8 749 000 000
                   Razlika do gornje granice       338 100 971                                                         338 100 971
5.     Administracija                            8 660 469 063        8 658 756 179                                  8 660 469 063         8 658 756 179
                             Gornja granica      9 076 000 000                                                       9 076 000 000
                   Razlika do gornje granice       415 530 937                                                         415 530 937
Od čega: administrativni rashodi institucija     6 941 188 663        6 939 475 779                                  6 941 188 663         6 939 475 779
                    Posebna gornja granica       7 056 000 000                                                       7 056 000 000
                   Razlika do gornje granice       114 811 337                                                         114 811 337
6.     Naknade
                             Gornja granica
                   Razlika do gornje granice
                                    Ukupno    161 285 084 808      140 862 315 595     75 772 000                 161 360 856 808       140 862 315 595
              Od čega u okviru instrumenta
                               fleksibilnosti       83 285 595           11 315 595                                     83 285 595            11 315 595
                             Gornja granica   162 959 000 000      141 901 000 000                                162 959 000 000       141 901 000 000
                  Razlika do gornje granice      1 757 200 787        1 050 000 000                                  1 681 428 787         1 050 000 000
       Ostali posebni instrumenti                  581 870 850          418 230 818                                    581 870 850           418 230 818
                                 Sveukupno    161 866 955 658      141 280 546 413     75 772 000                 161 942 727 658       141 280 546 413
                                                                       7